# Επίσημη Εφημερίδα C 244/2023

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 244 |
| | |
| Έκδοση στην ελληνική γλώσσα | Ανακοινώσεις και Πληροφορίες | 66ό έτος11 Ιουλίου 2023 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 244

Έκδοση στην ελληνική γλώσσα

Ανακοινώσεις και Πληροφορίες

66ό έτος11 Ιουλίου 2023

---

| Περιεχόμενα | Σελίδα |
| --- | --- |
| | II   Ανακοινώσεις |
| | ΑΝΑΚΟΙΝΩΣΕΙΣ ΤΩΝ ΘΕΣΜΙΚΩΝ ΚΑΙ ΛΟΙΠΩΝ ΟΡΓΑΝΩΝ ΚΑΙ ΤΩΝ ΟΡΓΑΝΙΣΜΩΝ ΤΗΣ ΕΥΡΩΠΑΪΚΗΣ ΕΝΩΣΗΣ |
| | Ευρωπαϊκή Επιτροπή |
| 2023/C 244/01 | Ανακοινωση τησ Επιτροπhσ σχετικά με την παράταση της μεταβατικής περιόδου που προβλέπεται στις κατευθυντήριες γραμμές για τις κρατικές ενισχύσεις σε αερολιμένες και αεροπορικές εταιρείες όσον αφορά περιφερειακούς αερολιμένες | 1 |

Περιεχόμενα

Σελίδα

II   Ανακοινώσεις

ΑΝΑΚΟΙΝΩΣΕΙΣ ΤΩΝ ΘΕΣΜΙΚΩΝ ΚΑΙ ΛΟΙΠΩΝ ΟΡΓΑΝΩΝ ΚΑΙ ΤΩΝ ΟΡΓΑΝΙΣΜΩΝ ΤΗΣ ΕΥΡΩΠΑΪΚΗΣ ΕΝΩΣΗΣ

Ευρωπαϊκή Επιτροπή

2023/C 244/01

Ανακοινωση τησ Επιτροπhσ σχετικά με την παράταση της μεταβατικής περιόδου που προβλέπεται στις κατευθυντήριες γραμμές για τις κρατικές ενισχύσεις σε αερολιμένες και αεροπορικές εταιρείες όσον αφορά περιφερειακούς αερολιμένες

1

---

| | IV   Πληροφορίες |
| --- | --- |
| | ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ |
| | Συμβούλιο |
| 2023/C 244/02 | Ανακοίνωση υπόψη ορισμένων προσώπων έναντι των οποίων εφαρμόζονται τα περιοριστικά μέτρα που προβλέπονται στην απόφαση 2014/145/ΚΕΠΠΑ του Συμβουλίου και στον κανονισμό (ΕΕ) αριθ. 269/2014 του Συμβουλίου σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας | 4 |
| | Ευρωπαϊκή Επιτροπή |
| 2023/C 244/03 | Ισοτιμίες του ευρώ — 10 Ιουλίου 2023 | 5 |
| 2023/C 244/04 | Επεξηγηματικές σημειώσεις της Συνδυασμένης Ονοματολογίας της Ευρωπαϊκής Ένωσης | 6 |

IV   Πληροφορίες

ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ

Συμβούλιο

2023/C 244/02

Ανακοίνωση υπόψη ορισμένων προσώπων έναντι των οποίων εφαρμόζονται τα περιοριστικά μέτρα που προβλέπονται στην απόφαση 2014/145/ΚΕΠΠΑ του Συμβουλίου και στον κανονισμό (ΕΕ) αριθ. 269/2014 του Συμβουλίου σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας

4

Ευρωπαϊκή Επιτροπή

2023/C 244/03

Ισοτιμίες του ευρώ — 10 Ιουλίου 2023

5

2023/C 244/04

Επεξηγηματικές σημειώσεις της Συνδυασμένης Ονοματολογίας της Ευρωπαϊκής Ένωσης

6

---

| | V   Γνωστοποιήσεις |
| --- | --- |
| | ΛΟΙΠΕΣ ΠΡΑΞΕΙΣ |
| | Ευρωπαϊκή Επιτροπή |
| 2023/C 244/05 | Δημοσίευση εγκριθείσας συνήθους τροποποίησης των προδιαγραφών προϊόντος προστατευόμενης ονομασίας προέλευσης ή προστατευόμενης γεωγραφικής ένδειξης στον τομέα των γεωργικών προϊόντων και τροφίμων, όπως αναφέρεται στο άρθρο 6β παράγραφοι 2 και 3 του κατ’ εξουσιοδότηση κανονισμού (ΕΕ) αριθ. 664/2014 της Επιτροπής | 8 |

V   Γνωστοποιήσεις

ΛΟΙΠΕΣ ΠΡΑΞΕΙΣ

Ευρωπαϊκή Επιτροπή

2023/C 244/05

Δημοσίευση εγκριθείσας συνήθους τροποποίησης των προδιαγραφών προϊόντος προστατευόμενης ονομασίας προέλευσης ή προστατευόμενης γεωγραφικής ένδειξης στον τομέα των γεωργικών προϊόντων και τροφίμων, όπως αναφέρεται στο άρθρο 6β παράγραφοι 2 και 3 του κατ’ εξουσιοδότηση κανονισμού (ΕΕ) αριθ. 664/2014 της Επιτροπής

8

---

| EL | |
| --- | --- |

EL

---

II Ανακοινώσεις

ΑΝΑΚΟΙΝΩΣΕΙΣ ΤΩΝ ΘΕΣΜΙΚΩΝ ΚΑΙ ΛΟΙΠΩΝ ΟΡΓΑΝΩΝ ΚΑΙ ΤΩΝ ΟΡΓΑΝΙΣΜΩΝ ΤΗΣ ΕΥΡΩΠΑΪΚΗΣ ΕΝΩΣΗΣ

Ευρωπαϊκή Επιτροπή

| 11.7.2023 | EL | Επίσημη Εφημερίδα της Ευρωπαϊκής Ένωσης | C 244/1 |
| --- | --- | --- | --- |

11.7.2023

EL

Επίσημη Εφημερίδα της Ευρωπαϊκής Ένωσης

C 244/1

---

ΑΝΑΚΟΙΝΩΣΗ ΤΗΣ ΕΠΙΤΡΟΠHΣ

σχετικά με την παράταση της μεταβατικής περιόδου που προβλέπεται στις κατευθυντήριες γραμμές για τις κρατικές ενισχύσεις σε αερολιμένες και αεροπορικές εταιρείες όσον αφορά περιφερειακούς αερολιμένες

(2023/C 244/01)

1.

Οι κατευθυντήριες γραμμές για τις κρατικές ενισχύσεις σε αερολιμένες και αεροπορικές εταιρείες (1) (στο εξής: κατευθυντήριες γραμμές) καθορίζουν τις συνθήκες υπό τις οποίες η δημόσια χρηματοδότηση αερολιμένων και αεροπορικών εταιρειών ενδέχεται να συνιστά κρατική ενίσχυση κατά την έννοια του άρθρου 107 παράγραφος 1 της Συνθήκης για τη λειτουργία της Ευρωπαϊκής Ένωσης, και σε περίπτωση που όντως συνιστά κρατική ενίσχυση, τις προϋποθέσεις υπό τις οποίες μπορεί να κηρυχθεί συμβατή με την εσωτερική αγορά.

2.

Οι ενισχύσεις λειτουργίας καταρχήν συνιστούν μορφή ενισχύσεων που στρεβλώνει σημαντικά τον ανταγωνισμό και δεν μπορεί να εγκρίνονται παρά μόνο σε εξαιρετικές περιπτώσεις. Η Επιτροπή θεωρεί ότι οι αερολιμένες και οι αεροπορικές εταιρείες θα πρέπει κατά κανόνα να αναλαμβάνουν τις δικές τους λειτουργικές δαπάνες. Ωστόσο, ιστορικά, οι περιφερειακοί αερολιμένες βασίζονται συχνά σε δημόσια στήριξη για τη χρηματοδότηση των δραστηριοτήτων τους. Γι’ αυτό, στις κατευθυντήριες γραμμές προβλέπεται ότι, υπό ορισμένες προϋποθέσεις, εξακολουθούν να δικαιολογούνται ορισμένες κατηγορίες ενισχύσεων λειτουργίας σε αερολιμένες, ώστε οι περιφερειακοί αερολιμένες να μπορούν να προσαρμόσουν το επιχειρηματικό τους μοντέλο.

3.

Ως εκ τούτου, στις κατευθυντήριες γραμμές προβλέπεται μεταβατική περίοδος 10 ετών, αρχής γενομένης από τις 4 Απριλίου 2014, κατά τη διάρκεια της οποίας οι αερολιμένες με μέση ετήσια επιβατική κίνηση έως 3 εκατ. επιβάτες μπορούν να λαμβάνουν ενισχύσεις λειτουργίας. Μέχρι να λήξει η μεταβατική περίοδος το 2024, όλοι οι αερολιμένες θα πρέπει να έχουν επιτύχει πλήρη κάλυψη των λειτουργικών δαπανών τους, και μετά την ημερομηνία αυτή καμία ενίσχυση λειτουργίας σε αερολιμένες δεν θα θεωρείται συμβατή με την εσωτερική αγορά, εξαιρουμένων των ενισχύσεων λειτουργίας που χορηγούνται σύμφωνα με οριζόντιους κανόνες για τις κρατικές ενισχύσεις, όπως οι κανόνες που ισχύουν για τη χρηματοδότηση υπηρεσιών γενικού οικονομικού συμφέροντος (2).

4.

Στις κατευθυντήριες γραμμές αναγνωρίζεται ότι οι αερολιμένες με ετήσιο όγκο επιβατικής κίνησης έως 700 000 επιβάτες ενδέχεται να αντιμετωπίσουν αυξημένες δυσκολίες όσον αφορά την πλήρη κάλυψη των δαπανών κατά τη δεκαετή μεταβατική περίοδο. Συνεπώς, προέβλεπαν ειδικό καθεστώς για τους εν λόγω αερολιμένες, για μια αρχική περίοδο πέντε ετών, έως τις 3 Απριλίου 2019. Με την ανακοίνωση της Επιτροπής σχετικά με την παράταση του ειδικού καθεστώτος ενισχύσεων λειτουργίας σε αερολιμένες με έως 700 000 επιβάτες ετησίως, το οποίο προβλέπεται στις κατευθυντήριες γραμμές για τις κρατικές ενισχύσεις σε αερολιμένες και αεροπορικές εταιρείες (3), η οποία εκδόθηκε στις 18 Δεκεμβρίου 2018 (στο εξής: ανακοίνωση του 2018), παρατάθηκε το εν λόγω ειδικό καθεστώς έως τη λήξη της μεταβατικής περιόδου, δηλαδή έως τις 3 Απριλίου 2024.

5.

Από τότε που εκδόθηκαν οι κατευθυντήριες γραμμές και η ανακοίνωση του 2018, ο τομέας των αερομεταφορών βρέθηκε σε σοβαρή κρίση εξαιτίας της πανδημίας COVID-19 και της επίθεσης της Ρωσίας κατά της Ουκρανίας. Η πανδημία και οι παρεπόμενοι υγειονομικοί και ταξιδιωτικοί περιορισμοί επηρέασαν σοβαρά τον τομέα των αερομεταφορών και προκάλεσαν απότομη μείωση της κίνησης στους αερολιμένες της Ένωσης (4). Επιπλέον, η ενεργειακή κρίση που προέκυψε από την επίθεση της Ρωσίας κατά της Ουκρανίας επιδείνωσε τις αρνητικές οικονομικές συνέπειες για τον τομέα των ευρωπαϊκών αερομεταφορών, αυξάνοντας, κυρίως, το ενεργειακό κόστος των φορέων εκμετάλλευσης αερολιμένων, ιδίως το 2022. Ως εκ τούτου, οι αερολιμένες είχαν χαμηλότερα έσοδα και υψηλότερες δαπάνες, γεγονός που επέδρασε αρνητικά στην κερδοφορία τους και θα μπορούσε να οδηγήσει σε κλείσιμο επιχειρήσεων. Κάτι τέτοιο θα είχε αρνητικές συνέπειες για τη συνδεσιμότητα στην Ένωση. Κατά συνέπεια, η μεταβατική περίοδος κατά την οποία δίνεται στους περιφερειακούς αερολιμένες η δυνατότητα να επιτύχουν πλήρη κάλυψη των λειτουργικών τους δαπανών με τη βοήθεια ενισχύσεων λειτουργίας θα πρέπει να παραταθεί ώστε να ληφθούν υπόψη τα έκτακτα γεγονότα, και ιδίως η κρίση της νόσου COVID-19.

6.

Για να αντιμετωπιστεί αυτή η κατάσταση, είναι σκόπιμο να τροποποιηθούν οι κατευθυντήριες γραμμές και να παραταθούν οι υφιστάμενοι κανόνες για τις ενισχύσεις λειτουργίας σε περιφερειακούς αερολιμένες. Η παράταση της μεταβατικής περιόδου θα εξασφαλίσει συνέχεια και ασφάλεια δικαίου όσον αφορά τη μεταχείριση αυτού του είδους ενισχύσεων. Ως εκ τούτου, η Επιτροπή θεωρεί ότι το καθεστώς που ορίζεται στα σημεία 13, 14, 17 στοιχείο δ) και 112 έως 137 των κατευθυντήριων γραμμών, καθώς και το ειδικό καθεστώς που ισχύει για αερολιμένες με έως 700 000 επιβάτες ετησίως, όπως ορίζεται στο σημείο 130 των κατευθυντήριων γραμμών, πρέπει να παραταθούν έως τις 3 Απριλίου 2027.

7.

Βάσει των ανωτέρω, οι κατευθυντήριες γραμμές θα πρέπει να προσαρμοστούν όπως ορίζεται κατωτέρω, στα σημεία 8 έως 16.

8.

Το σημείο 17 στοιχείο δ) των κατευθυντήριων γραμμών αντικαθίσταται από το ακόλουθο κείμενο: «για μεταβατική περίοδο δεκατριών ετών, οι ενισχύσεις λειτουργίας σε περιφερειακούς αερολιμένες μπορούν να θεωρούνται συμβατές με την εσωτερική αγορά δυνάμει του άρθρου 107 παράγραφος 3 στοιχείο γ) της Συνθήκης».

9.

Το σημείο 112 των κατευθυντήριων γραμμών αντικαθίσταται από το ακόλουθο κείμενο: «Ενισχύσεις λειτουργίας που χορηγούνται σε αερολιμένες είτε ως μεμονωμένες ενισχύσεις είτε στο πλαίσιο καθεστώτος ενισχύσεων θα θεωρούνται συμβατές με την εσωτερική αγορά δυνάμει του άρθρου 107 παράγραφος 3 στοιχείο γ) της Συνθήκης για μεταβατική περίοδο δεκατριών ετών από τις 4 Απριλίου 2014, εφόσον πληρούνται σωρευτικά οι προϋποθέσεις του σημείου 79, κατά τα οριζόμενα στα σημεία 113 έως 134.»

10.

| α) | αυξάνουν την κινητικότητα των πολιτών της Ένωσης και τη συνδεσιμότητα των διαφόρων περιοχών δημιουργώντας σημεία πρόσβασης για τις πτήσεις εντός Ένωσης, ή |
| --- | --- |

α)

αυξάνουν την κινητικότητα των πολιτών της Ένωσης και τη συνδεσιμότητα των διαφόρων περιοχών δημιουργώντας σημεία πρόσβασης για τις πτήσεις εντός Ένωσης, ή

| β) | καταπολεμούν τη συμφόρηση της εναέριας κυκλοφορίας στους κύριους κομβικούς αερολιμένες της Ένωσης, ή |
| --- | --- |

β)

καταπολεμούν τη συμφόρηση της εναέριας κυκλοφορίας στους κύριους κομβικούς αερολιμένες της Ένωσης, ή

| γ) | διευκολύνουν την περιφερειακή ανάπτυξη.» |
| --- | --- |

γ)

διευκολύνουν την περιφερειακή ανάπτυξη.»

11.

Το σημείο 121 των κατευθυντήριων γραμμών αντικαθίσταται από το ακόλουθο κείμενο: «Προκειμένου να δίνονται κατάλληλα κίνητρα για την αποτελεσματική διαχείριση του αερολιμένα, το ποσό της ενίσχυσης καθορίζεται, καταρχήν, εκ των προτέρων ως πάγιο ποσό που καλύπτει το αναμενόμενο έλλειμμα χρηματοδότησης λειτουργίας (προσδιοριζόμενο βάσει εκ των προτέρων επιχειρηματικού σχεδίου) για μεταβατική περίοδο διάρκειας δεκατριών ετών. Για τους λόγους αυτούς, καμία εκ των υστέρων αύξηση του ποσού της ενίσχυσης δεν θα πρέπει, καταρχήν, να θεωρείται συμβατή με την εσωτερική αγορά. Το κράτος μέλος μπορεί να καταβάλει το προκαθορισθέν ποσό ως κατ’ αποκοπή προκαταβολή της ενίσχυσης ή σε δόσεις, π.χ. σε ετήσια βάση.»

12.

Το σημείο 128 των κατευθυντήριων γραμμών αντικαθίσταται από το ακόλουθο κείμενο: «Εν πάση περιπτώσει, το συνολικό επιτρεπτό ποσό ενίσχυσης καθ’ όλη τη διάρκεια της μεταβατικής περιόδου δεν θα υπερβαίνει το 50 % του αρχικού ελλείμματος χρηματοδότησης για περίοδο δεκατριών ετών. Για παράδειγμα, εάν το μέσο ετήσιο έλλειμμα χρηματοδότησης ενός συγκεκριμένου αερολιμένα κατά την περίοδο 2009 έως 2013 ανέρχεται σε 1 εκατ. EUR, το συνολικό επιτρεπτό ποσό ενίσχυσης λειτουργίας που θα μπορούσε να λάβει ο αερολιμένας ως προκαθορισθέν πάγιο ποσό θα είναι 6,5 εκατ. EUR σε διάστημα δεκατριών ετών (50 % x 1 εκατ. EUR x 13 έτη). Καμία άλλη επιπλέον ενίσχυση λειτουργίας δεν θα θεωρηθεί συμβατή για τον εν λόγω αερολιμένα.»

13.

Η υποσημείωση 93 των κατευθυντήριων γραμμών αντικαθίσταται από το ακόλουθο κείμενο: «Η ένταση 50 % αντιστοιχεί στο έλλειμμα χρηματοδότησης περιόδου δεκατριών ετών για αερολιμένα ο οποίος, αρχίζοντας από την κάλυψη των αρχικών λειτουργικών δαπανών κατά την έναρξη της μεταβατικής περιόδου, επιτυγχάνει πλήρη κάλυψη των λειτουργικών δαπανών μετά από δεκατρία έτη.»

14.

Το σημείο 129 των κατευθυντήριων γραμμών αντικαθίσταται από το ακόλουθο κείμενο: «Το αργότερο δεκατρία έτη από την έναρξη της μεταβατικής περιόδου, όλοι οι αερολιμένες πρέπει να έχουν επιτύχει πλήρη κάλυψη των λειτουργικών δαπανών τους· μετά την ημερομηνία αυτή καμία ενίσχυση λειτουργίας σε αερολιμένες δεν θα θεωρείται συμβατή με την εσωτερική αγορά, εξαιρουμένων των ενισχύσεων λειτουργίας που χορηγούνται σύμφωνα με τους οριζόντιους κανόνες για τις κρατικές ενισχύσεις, όπως οι κανόνες σχετικά με τη χρηματοδότηση των ΥΓΟΣ.»

15.

Το σημείο 130 των κατευθυντήριων γραμμών αντικαθίσταται από το ακόλουθο κείμενο: «Υπό τις τρέχουσες συνθήκες της αγοράς, οι αερολιμένες με ετήσιο όγκο επιβατικής κίνησης έως 700 000 επιβάτες ενδέχεται να αντιμετωπίσουν αυξημένες δυσκολίες στην επίτευξη πλήρους κάλυψης των δαπανών εντός των δεκατριών ετών της μεταβατικής περιόδου. Για τον λόγο αυτόν, το μέγιστο επιτρεπτό ποσό ενίσχυσης για αερολιμένες με έως 700 000 επιβάτες ετησίως θα ανέρχεται στο 80 % του αρχικού ελλείμματος χρηματοδότησης λειτουργίας επί δεκατρία έτη από την έναρξη της μεταβατικής περιόδου. Για παράδειγμα, εάν το ετήσιο μέσο έλλειμμα χρηματοδότησης ενός μικρού αερολιμένα κατά την περίοδο 2009 έως 2013 ανέρχεται σε 1 εκατ. EUR, το μέγιστο ποσό της ενίσχυσης λειτουργίας που θα μπορεί να λάβει ο αερολιμένας ως προκαθορισθέν πάγιο ποσό θα είναι 10,4 εκατ. EUR σε διάστημα δεκατριών ετών (80 % x 1 εκατ. EUR x 13 έτη).»

16.

Το σημείο 134 των κατευθυντήριων γραμμών αντικαθίσταται από το ακόλουθο κείμενο: «Επιπλέον, για να περιοριστούν οι αρνητικές επιπτώσεις στον ανταγωνισμό και τις συναλλαγές, η Επιτροπή θα εγκρίνει ενισχύσεις λειτουργίας σε αερολιμένες για μεταβατική περίοδο δεκατριών ετών, που αρχίζει στις 4 Απριλίου 2014.»

---

(1)  Ανακοίνωση της Επιτροπής — Κατευθυντήριες γραμμές για τις κρατικές ενισχύσεις σε αερολιμένες και αεροπορικές εταιρείες (ΕΕ C 99 της 4.4.2014, σ. 3).

1

(2)  Βλ. απόφαση 2012/21/ΕΕ της Επιτροπής, της 20ής Δεκεμβρίου 2011, για την εφαρμογή του άρθρου 106 παράγραφος 2 της Συνθήκης για τη λειτουργία της Ευρωπαϊκής Ένωσης στις κρατικές ενισχύσεις υπό μορφή αντιστάθμισης για την παροχή δημόσιας υπηρεσίας που χορηγούνται σε ορισμένες επιχειρήσεις επιφορτισμένες με τη διαχείριση υπηρεσιών γενικού οικονομικού συμφέροντος (ΕΕ L 7 της 11.1.2012, σ. 3) και ανακοίνωση της Επιτροπής — Πλαίσιο της Ευρωπαϊκής Ένωσης για τις κρατικές ενισχύσεις υπό μορφή αντιστάθμισης για την παροχή δημόσιας υπηρεσίας (2011) (ΕΕ C 8 της 11.1.2012, σ. 15).

2

(3)  Ανακοίνωση της Επιτροπής σχετικά με την παράταση του ειδικού καθεστώτος για τις ενισχύσεις λειτουργίας σε αερολιμένες με έως 700 000 επιβάτες ετησίως, το οποίο προβλέπεται στις κατευθυντήριες γραμμές για τις κρατικές ενισχύσεις σε αερολιμένες και αεροπορικές εταιρείες (ΕΕ C 456 της 18.12.2018, σ. 27).

3

(4)  Για παράδειγμα, το 2020 οι επιβάτες στους ευρωπαϊκούς αερολιμένες μειώθηκαν κατά 1,7 δισ. άτομα, ενώ έγιναν 6,1 εκατ. λιγότερες πτήσεις σε σύγκριση με το 2019 (πηγή: Eurocontrol).

4

---

IV Πληροφορίες

ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ

Συμβούλιο

| 11.7.2023 | EL | Επίσημη Εφημερίδα της Ευρωπαϊκής Ένωσης | C 244/4 |
| --- | --- | --- | --- |

11.7.2023

EL

Επίσημη Εφημερίδα της Ευρωπαϊκής Ένωσης

C 244/4

---

Ανακοίνωση υπόψη ορισμένων προσώπων έναντι των οποίων εφαρμόζονται τα περιοριστικά μέτρα που προβλέπονται στην απόφαση 2014/145/ΚΕΠΠΑ του Συμβουλίου και στον κανονισμό (ΕΕ) αριθ. 269/2014 του Συμβουλίου σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας

(2023/C 244/02)

Οι ακόλουθες πληροφορίες τίθενται υπόψη των Valeriy Mikhailovich PAKHNITS (αριθ. 1384) και Andrey Alexandrovich SPIVAK (αριθ. 1420), προσώπων που είναι καταχωρισμένα στο Παράρτημα της απόφασης 2014/145/ΚΕΠΠΑ (1) του Συμβουλίου και στο παράρτημα Ι του κανονισμού (ΕΕ) αριθ. 269/2014 (2) του Συμβουλίου σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας.

Το Συμβούλιο εξετάζει το ενδεχόμενο να διατηρήσει τα περιοριστικά μέτρα έναντι των προαναφερόμενων προσώπων βάσει νέων σκεπτικών. Τα εν λόγω πρόσωπα ενημερώνονται ότι δύνανται να υποβάλουν αίτημα στο Συμβούλιο προκειμένου να λάβουν τα προτεινόμενα σκεπτικά για την καταχώρισή τους, έως τις 18 Ιουλίου 2023, στην ακόλουθη διεύθυνση:

| Council of the European Union |
| --- |
| General Secretariat |
| RELEX.1 |
| Rue de la Loi/Wetstraat 175 |
| 1048 Bruxelles/Brussel |
| BELGIQUE/BELGIË |

Council of the European Union

General Secretariat

RELEX.1

Rue de la Loi/Wetstraat 175

1048 Bruxelles/Brussel

BELGIQUE/BELGIË

Email: sanctions@consilium.europa.eu

---

(1)  ΕΕ L 78 της 17.3.2014, σ. 16.

(2)  ΕΕ L 78 της 17.3.2014, σ. 6.

---

Ευρωπαϊκή Επιτροπή

| 11.7.2023 | EL | Επίσημη Εφημερίδα της Ευρωπαϊκής Ένωσης | C 244/5 |
| --- | --- | --- | --- |

11.7.2023

EL

Επίσημη Εφημερίδα της Ευρωπαϊκής Ένωσης

C 244/5

---

Ισοτιμίες του ευρώ (1)

10 Ιουλίου 2023

(2023/C 244/03)

1 ευρώ =

| | Νομισματική μονάδα | Ισοτιμία |
| --- | --- | --- |
| USD | δολάριο ΗΠΑ | 1,0956 |
| JPY | ιαπωνικό γιεν | 155,73 |
| DKK | δανική κορόνα | 7,4512 |
| GBP | λίρα στερλίνα | 0,85733 |
| SEK | σουηδική κορόνα | 11,8745 |
| CHF | ελβετικό φράγκο | 0,9753 |
| ISK | ισλανδική κορόνα | 147,30 |
| NOK | νορβηγική κορόνα | 11,5635 |
| BGN | βουλγαρικό λεβ | 1,9558 |
| CZK | τσεχική κορόνα | 23,843 |
| HUF | ουγγρικό φιορίνι | 382,65 |
| PLN | πολωνικό ζλότι | 4,4508 |
| RON | ρουμανικό λέου | 4,9490 |
| TRY | τουρκική λίρα | 28,5900 |
| AUD | δολάριο Αυστραλίας | 1,6488 |
| CAD | δολάριο Καναδά | 1,4552 |
| HKD | δολάριο Χονγκ Κονγκ | 8,5783 |
| NZD | δολάριο Νέας Ζηλανδίας | 1,7707 |
| SGD | δολάριο Σιγκαπούρης | 1,4773 |
| KRW | ουόν Νότιας Κορέας | 1 429,51 |
| ZAR | νοτιοαφρικανικό ραντ | 20,6523 |
| CNY | κινεζικό ρενμινμπί γιουάν | 7,9291 |
| IDR | ρουπία Ινδονησίας | 16 655,60 |
| MYR | μαλαισιανό ρινγκίτ | 5,1165 |
| PHP | πέσο Φιλιππινών | 60,996 |
| RUB | ρωσικό ρούβλι | |
| THB | ταϊλανδικό μπατ | 38,477 |
| BRL | ρεάλ Βραζιλίας | 5,3246 |
| MXN | πέσο Μεξικού | 18,7544 |
| INR | ινδική ρουπία | 90,4985 |

Νομισματική μονάδα

Ισοτιμία

USD

δολάριο ΗΠΑ

1,0956

JPY

ιαπωνικό γιεν

155,73

DKK

δανική κορόνα

7,4512

GBP

λίρα στερλίνα

0,85733

SEK

σουηδική κορόνα

11,8745

CHF

ελβετικό φράγκο

0,9753

ISK

ισλανδική κορόνα

147,30

NOK

νορβηγική κορόνα

11,5635

BGN

βουλγαρικό λεβ

1,9558

CZK

τσεχική κορόνα

23,843

HUF

ουγγρικό φιορίνι

382,65

PLN

πολωνικό ζλότι

4,4508

RON

ρουμανικό λέου

4,9490

TRY

τουρκική λίρα

28,5900

AUD

δολάριο Αυστραλίας

1,6488

CAD

δολάριο Καναδά

1,4552

HKD

δολάριο Χονγκ Κονγκ

8,5783

NZD

δολάριο Νέας Ζηλανδίας

1,7707

SGD

δολάριο Σιγκαπούρης

1,4773

KRW

ουόν Νότιας Κορέας

1 429,51

ZAR

νοτιοαφρικανικό ραντ

20,6523

CNY

κινεζικό ρενμινμπί γιουάν

7,9291

IDR

ρουπία Ινδονησίας

16 655,60

MYR

μαλαισιανό ρινγκίτ

5,1165

PHP

πέσο Φιλιππινών

60,996

RUB

ρωσικό ρούβλι

THB

ταϊλανδικό μπατ

38,477

BRL

ρεάλ Βραζιλίας

5,3246

MXN

πέσο Μεξικού

18,7544

INR

ινδική ρουπία

90,4985

---

(1)  Πηγή: Ισοτιμίες αναφοράς που δημοσιεύονται από την Ευρωπαϊκή Κεντρική Τράπεζα.

---

| 11.7.2023 | EL | Επίσημη Εφημερίδα της Ευρωπαϊκής Ένωσης | C 244/6 |
| --- | --- | --- | --- |

11.7.2023

EL

Επίσημη Εφημερίδα της Ευρωπαϊκής Ένωσης

C 244/6

---

Επεξηγηματικές σημειώσεις της Συνδυασμένης Ονοματολογίας της Ευρωπαϊκής Ένωσης

(2023/C 244/04)

Δυνάμει του άρθρου 9 παράγραφος 1 στοιχείο α) του κανονισμού (ΕΟΚ) αριθ. 2658/87 του Συμβουλίου (1), οι Επεξηγηματικές Σημειώσεις της Συνδυασμένης Ονοματολογίας της Ευρωπαϊκής Ένωσης (2) τροποποιούνται ως εξής:

Στη σελίδα 293, οι τρέχουσες επεξηγηματικές σημειώσεις για την κλάση 7019 και τις διακρίσεις 7019 11 00 — 7019 90 00 αντικαθίστανται από το ακόλουθο κείμενο:

| «7019 | Ίνες από γυαλί (στις οποίες περιλαμβάνεται και ο υαλοβάμβακας) και τεχνουργήματα από τις ύλες αυτές [π.χ. νήματα, νήματα με απανωτές στρώσεις (rovings), υφάσματα]

  Βλέπε τις επεξηγηματικές σημειώσεις του ΕΣ για την κλάση 7019 . |
| --- | --- |
| 7019 11 00 | Νήματα κομμένα, με μήκος που δεν υπερβαίνει τα 50 mm

  Βλέπε τις επεξηγηματικές σημειώσεις του ΕΣ για τη διάκριση 7019 11 . |
| 7019 12 00 | Νήματα με απανωτές στρώσεις (rovings)

  Βλέπε τις επεξηγηματικές σημειώσεις του ΕΣ για τη διάκριση 7019 12 . |
| 7019 13 00 | Άλλα νήματα, φιτίλια

  Βλέπε τις επεξηγηματικές σημειώσεις του ΕΣ για τη διάκριση 7019 13 . |
| 7019 14 00 | Παραπετάσματα μηχανικώς πλεγμένα

  Βλέπε τις επεξηγηματικές σημειώσεις του ΕΣ για τη διάκριση 7019 14 . |
| 7019 15 00 | Παραπετάσματα χημικώς πλεγμένα

  Βλέπε τις επεξηγηματικές σημειώσεις του ΕΣ για τη διάκριση 7019 15 . |
| 7019 61 00 | Υφάσματα υφασμένα κλειστής θηλιάς, από νήματα με απανωτές στρώσεις (rovings)

  Βλέπε τις επεξηγηματικές σημειώσεις του ΕΣ για τη διάκριση 7019 61 . |
| 7019 62 00 | Άλλα υφάσματα κλειστής θηλιάς, από νήματα με απανωτές στρώσεις (rovings)

  Βλέπε τις επεξηγηματικές σημειώσεις του ΕΣ για τη διάκριση 7019 62 . |
| 7019 63 00 | Υφάσματα υφασμένα κλειστής θηλιάς, απλής ύφανσης, από νήματα, μη επικαλυμμένα ούτε με απανωτές στρώσεις

  Βλέπε τις επεξηγηματικές σημειώσεις του ΕΣ για τη διάκριση 7019 63 .
  Στην παρούσα διάκριση υπάγονται τα υφασμένα υφάσματα κλειστής θηλιάς, απλής ύφανσης, από νήματα, τα οποία είναι απλώς εμποτισμένα (π.χ. με κόλλα, φυσικές ρητίνες, πλαστικές ύλες). |
| 7019 64 00 | Υφάσματα υφασμένα κλειστής θηλιάς, απλής ύφανσης, από νήματα, επικαλυμμένα ή με απανωτές στρώσεις

  Βλέπε τις επεξηγηματικές σημειώσεις του ΕΣ για τη διάκριση 7019 64 .
  Στην παρούσα διάκριση υπάγονται επίσης τα υφασμένα υφάσματα κλειστής θηλιάς, απλής ύφανσης, από νήματα επικαλυμμένα ή εμποτισμένα και επικαλυμμένα, κομμένα σε διάφορα σχήματα (όπως ορθογώνια ή στρογγυλά), τα οποία προορίζονται, για παράδειγμα, να χρησιμοποιηθούν ως επιφάνεια ψησίματος για σχάρα ή επιφάνεια ψησίματος για φούρνο.
  Στην παρούσα διάκριση δεν υπάγονται τα υφασμένα υφάσματα κλειστής θηλιάς, απλής ύφανσης, τα οποία είναι απλώς εμποτισμένα ή κατασκευασμένα από εμποτισμένα νήματα. |
| 7019 65 00 | Υφάσματα υφασμένα ανοιχτής θηλιάς, πλάτους που δεν υπερβαίνει τα 30 cm

  Βλέπε τις επεξηγηματικές σημειώσεις του ΕΣ για τη διάκριση 7019 65 . |
| 7019 66 00 | Υφάσματα υφασμένα ανοιχτής θηλιάς, με πλάτος που υπερβαίνει τα 30 cm

  Βλέπε τις επεξηγηματικές σημειώσεις του ΕΣ για τη διάκριση 7019 66 .
  Στην παρούσα διάκριση υπάγονται τα υφασμένα υφάσματα ανοιχτής θηλιάς, από νήματα από ίνες γυαλιού, κομμένα σε διάφορα σχήματα (όπως ορθογώνια ή στρογγυλά), τα οποία προορίζονται, για παράδειγμα, να χρησιμοποιηθούν ως επιφάνεια ψησίματος για σχάρα ή επιφάνεια ψησίματος για φούρνο. |
| 7019 71 00 | Ιστία

  Βλέπε τις επεξηγηματικές σημειώσεις του ΕΣ για τη διάκριση 7019 71 . |
| 7019 72 00 | Άλλα υφάσματα κλειστής θηλιάς

  Βλέπε τις επεξηγηματικές σημειώσεις του ΕΣ για τη διάκριση 7019 72 . |
| 7019 73 00 | Άλλα υφάσματα ανοιχτής θηλιάς

  Βλέπε τις επεξηγηματικές σημειώσεις του ΕΣ για τη διάκριση 7019 73 . |
| 7019 80 90 | Άλλα

  Στην παρούσα διάκριση υπάγονται οι ίνες χύμα οι οποίες αποτελούνται από μια μάζα μεμονωμένων ινών διαφόρων μηκών που πλέκονται η μία με την άλλη (υαλοβάμβακας), χρησιμοποιούνται δε για θερμομονωτικούς ή ηχομονωτικούς σκοπούς και παρουσιάζονται συνήθως στο εμπόριο σε μπάλες ή σε χάρτινους σάκους.» |

«7019

Ίνες από γυαλί (στις οποίες περιλαμβάνεται και ο υαλοβάμβακας) και τεχνουργήματα από τις ύλες αυτές [π.χ. νήματα, νήματα με απανωτές στρώσεις (rovings), υφάσματα]

Βλέπε τις επεξηγηματικές σημειώσεις του ΕΣ για την κλάση 7019 .

7019 11 00

Νήματα κομμένα, με μήκος που δεν υπερβαίνει τα 50 mm

Βλέπε τις επεξηγηματικές σημειώσεις του ΕΣ για τη διάκριση 7019 11 .

7019 12 00

Νήματα με απανωτές στρώσεις (rovings)

Βλέπε τις επεξηγηματικές σημειώσεις του ΕΣ για τη διάκριση 7019 12 .

7019 13 00

Άλλα νήματα, φιτίλια

Βλέπε τις επεξηγηματικές σημειώσεις του ΕΣ για τη διάκριση 7019 13 .

7019 14 00

Παραπετάσματα μηχανικώς πλεγμένα

Βλέπε τις επεξηγηματικές σημειώσεις του ΕΣ για τη διάκριση 7019 14 .

7019 15 00

Παραπετάσματα χημικώς πλεγμένα

Βλέπε τις επεξηγηματικές σημειώσεις του ΕΣ για τη διάκριση 7019 15 .

7019 61 00

Υφάσματα υφασμένα κλειστής θηλιάς, από νήματα με απανωτές στρώσεις (rovings)

Βλέπε τις επεξηγηματικές σημειώσεις του ΕΣ για τη διάκριση 7019 61 .

7019 62 00

Άλλα υφάσματα κλειστής θηλιάς, από νήματα με απανωτές στρώσεις (rovings)

Βλέπε τις επεξηγηματικές σημειώσεις του ΕΣ για τη διάκριση 7019 62 .

7019 63 00

Υφάσματα υφασμένα κλειστής θηλιάς, απλής ύφανσης, από νήματα, μη επικαλυμμένα ούτε με απανωτές στρώσεις

Βλέπε τις επεξηγηματικές σημειώσεις του ΕΣ για τη διάκριση 7019 63 .

Στην παρούσα διάκριση υπάγονται τα υφασμένα υφάσματα κλειστής θηλιάς, απλής ύφανσης, από νήματα, τα οποία είναι απλώς εμποτισμένα (π.χ. με κόλλα, φυσικές ρητίνες, πλαστικές ύλες).

7019 64 00

Υφάσματα υφασμένα κλειστής θηλιάς, απλής ύφανσης, από νήματα, επικαλυμμένα ή με απανωτές στρώσεις

Βλέπε τις επεξηγηματικές σημειώσεις του ΕΣ για τη διάκριση 7019 64 .

Στην παρούσα διάκριση υπάγονται επίσης τα υφασμένα υφάσματα κλειστής θηλιάς, απλής ύφανσης, από νήματα επικαλυμμένα ή εμποτισμένα και επικαλυμμένα, κομμένα σε διάφορα σχήματα (όπως ορθογώνια ή στρογγυλά), τα οποία προορίζονται, για παράδειγμα, να χρησιμοποιηθούν ως επιφάνεια ψησίματος για σχάρα ή επιφάνεια ψησίματος για φούρνο.

Στην παρούσα διάκριση δεν υπάγονται τα υφασμένα υφάσματα κλειστής θηλιάς, απλής ύφανσης, τα οποία είναι απλώς εμποτισμένα ή κατασκευασμένα από εμποτισμένα νήματα.

7019 65 00

Υφάσματα υφασμένα ανοιχτής θηλιάς, πλάτους που δεν υπερβαίνει τα 30 cm

Βλέπε τις επεξηγηματικές σημειώσεις του ΕΣ για τη διάκριση 7019 65 .

7019 66 00

Υφάσματα υφασμένα ανοιχτής θηλιάς, με πλάτος που υπερβαίνει τα 30 cm

Βλέπε τις επεξηγηματικές σημειώσεις του ΕΣ για τη διάκριση 7019 66 .

Στην παρούσα διάκριση υπάγονται τα υφασμένα υφάσματα ανοιχτής θηλιάς, από νήματα από ίνες γυαλιού, κομμένα σε διάφορα σχήματα (όπως ορθογώνια ή στρογγυλά), τα οποία προορίζονται, για παράδειγμα, να χρησιμοποιηθούν ως επιφάνεια ψησίματος για σχάρα ή επιφάνεια ψησίματος για φούρνο.

7019 71 00

Ιστία

Βλέπε τις επεξηγηματικές σημειώσεις του ΕΣ για τη διάκριση 7019 71 .

7019 72 00

Άλλα υφάσματα κλειστής θηλιάς

Βλέπε τις επεξηγηματικές σημειώσεις του ΕΣ για τη διάκριση 7019 72 .

7019 73 00

Άλλα υφάσματα ανοιχτής θηλιάς

Βλέπε τις επεξηγηματικές σημειώσεις του ΕΣ για τη διάκριση 7019 73 .

7019 80 90

Άλλα

Στην παρούσα διάκριση υπάγονται οι ίνες χύμα οι οποίες αποτελούνται από μια μάζα μεμονωμένων ινών διαφόρων μηκών που πλέκονται η μία με την άλλη (υαλοβάμβακας), χρησιμοποιούνται δε για θερμομονωτικούς ή ηχομονωτικούς σκοπούς και παρουσιάζονται συνήθως στο εμπόριο σε μπάλες ή σε χάρτινους σάκους.»

---

(1)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).

1

(2)  ΕΕ C 119 της 29.3.2019, σ. 1.

2

---

V Γνωστοποιήσεις

ΛΟΙΠΕΣ ΠΡΑΞΕΙΣ

Ευρωπαϊκή Επιτροπή

| 11.7.2023 | EL | Επίσημη Εφημερίδα της Ευρωπαϊκής Ένωσης | C 244/8 |
| --- | --- | --- | --- |

11.7.2023

EL

Επίσημη Εφημερίδα της Ευρωπαϊκής Ένωσης

C 244/8

---

Δημοσίευση εγκριθείσας συνήθους τροποποίησης των προδιαγραφών προϊόντος προστατευόμενης ονομασίας προέλευσης ή προστατευόμενης γεωγραφικής ένδειξης στον τομέα των γεωργικών προϊόντων και τροφίμων, όπως αναφέρεται στο άρθρο 6β παράγραφοι 2 και 3 του κατ’ εξουσιοδότηση κανονισμού (ΕΕ) αριθ. 664/2014 της Επιτροπής

(2023/C 244/05)

Η παρούσα ανακοίνωση δημοσιεύεται σύμφωνα με το άρθρο 6β παράγραφος 5 του κατ’ εξουσιοδότηση κανονισμού (ΕΕ) αριθ. 664/2014 της Επιτροπής (1).

ΚΟΙΝΟΠΟΙΗΣΗ ΤΗΣ ΕΓΚΡΙΣΗΣ ΣΥΝΗΘΟΥΣ ΤΡΟΠΟΠΟΙΗΣΗΣ ΤΩΝ ΠΡΟΔΙΑΓΡΑΦΩΝ ΠΡΟΪΟΝΤΟΣ ΠΡΟΣΤΑΤΕΥΟΜΕΝΗΣ ΟΝΟΜΑΣΙΑΣ ΠΡΟΕΛΕΥΣΗΣ Η ΠΡΟΣΤΑΤΕΥΟΜΕΝΗΣ ΓΕΩΓΡΑΦΙΚΗΣ ΕΝΔΕΙΞΗΣ ΚΑΤΑΓΩΓΗΣ ΚΡΑΤΟΥΣ ΜΕΛΟΥΣ

[Κανονισμός (ΕΕ) αριθ. 1151/2012]

«Volailles de Bretagne»

Αριθ. ΕΕ: PGI-FR-0155-AM01 — 28.3.2023

ΠΟΠ ( ) ΠΓΕ (X)

1.   Ονομασία του προϊόντος

«Volailles de Bretagne»

2.   Κράτος μέλος στο οποίο ανήκει η γεωγραφική περιοχή

Γαλλία

3.   Αρχή του κράτους μέλους που κοινοποιεί τη συνήθη τροποποίηση

Υπουργείο Γεωργίας και Επισιτιστικής Κυριαρχίας

—

4.   Περιγραφή της/των εγκεκριμένης/-ων τροποποίησης/-εων

1.   Περιγραφή του προϊόντος

Για τα προϊόντα που καλύπτονται από την ΠΓΕ, η τροποποίηση προβλέπει την παραγωγή των ακόλουθων πρόσθετων προϊόντων:

| — | κίτρινο κοτόπουλο |
| --- | --- |

—

κίτρινο κοτόπουλο

| — | καπόνι φραγκόκοτας |
| --- | --- |

—

καπόνι φραγκόκοτας

Η ενότητα συμπληρώνεται από την περιγραφή του φαινοτύπου κάθε είδους και την κοινή για όλα τα είδη οργανοληπτική περιγραφή.

Προσδιορίζονται τα χαρακτηριστικά των τεμαχίων σφαγίου. Μπορεί να προέρχονται από σφάγια που παρουσιάζουν ελαφρά ελαττώματα, ωστόσο τα κομμάτια που επιλέγονται για χρήση πρέπει να συμμορφώνονται προς τα κριτήρια παρουσίασης της κατηγορίας Α, και το βάρος του σφαγίου από το οποίο λαμβάνονται τα τεμάχια πρέπει να αντιστοιχεί τουλάχιστον στο 90 % του καθορισμένου βάρους του κοτόπουλου όταν πωλείται ακέραιο.

Το πεδίο εφαρμογής των προδιαγραφών προϊόντος επεκτείνεται για να συμπεριλάβει βρώσιμα παραπροϊόντα σφαγείων. Στα βρώσιμα παραπροϊόντα σφαγείων περιλαμβάνονται το συκώτι, το στομάχι και η καρδιά. Γίνονται δεκτά μόνο τα συγκεκριμένα βρώσιμα παραπροϊόντα σφαγίων πουλερικών που έχουν επιλεχθεί για να φέρουν την ΠΓΕ.

Η τροποποίηση επηρεάζει το ενιαίο έγγραφο.

2.   Γεωγραφική περιοχή

Η διαδικασία εκκόλαψης αφαιρείται από τη γεωγραφική περιοχή.

Η τροποποίηση επηρεάζει το ενιαίο έγγραφο.

3.   Στοιχεία που αποδεικνύουν ότι το προϊόν προέρχεται από τη γεωγραφική περιοχή

Η ενότητα επικαιροποιείται σύμφωνα με τις τροποποιήσεις που έγιναν σε άλλα κεφάλαια των προδιαγραφών. Για κάθε στάδιο της μεθόδου παραγωγής, παρουσιάζονται τα έγγραφα που διασφαλίζουν την ιχνηλασιμότητα.

Η τροποποίηση δεν επηρεάζει το ενιαίο έγγραφο.

4.   Περιγραφή της μεθόδου παραγωγής

Υποενότητα 5.1 «Εισαγωγή των νεοσσών»

Προστίθενται οι προϋποθέσεις διατήρησης των νεοσσών στους ορνιθώνες (κατάσταση υλικών στρωμνής, θέρμανσης του κτιρίου, πρόσβασης σε τροφή και νερό).

Η τροποποίηση αυτή δεν επηρεάζει το ενιαίο έγγραφο.

Υποενότητα 5.2 «Φυλές ή φυλές αναπαραγωγής»

Στην εν λόγω υποενότητα γίνεται αναφορά στον φαινότυπο κάθε είδους. Οι φυλές και οι φυλές αναπαραγωγής αναγνωρίζονται ως ανθεκτικές, βραδείας ανάπτυξης.

Η τροποποίηση αυτή δεν επηρεάζει το ενιαίο έγγραφο.

Υποενότητα 5.3 «Μέθοδος και διαχείριση εκτροφής»

Ορίζονται οι τιμές για τη μέγιστη πυκνότητα και τον αριθμό ανά κτίριο σύμφωνα με την ηλικία, την ελάχιστη επιφάνεια χώρου ελεύθερης βοσκής ανά πουλερικό, καθώς επίσης και τη μέγιστη ηλικία πρόσβασης στους χώρους ελεύθερης βοσκής και την ελάχιστη ηλικία σφαγής. Η πυκνότητα των κλειστών χώρων και των χώρων ελεύθερης βοσκής είναι μικρότερες κατά τη διάρκεια της περιόδου εκτροφής. Η ελάχιστη ηλικία σφαγής διαφέρει ανάλογα με το είδος. Οι επισημάνσεις αυτές πραγματοποιούνται στις προδιαγραφές κατά τον χρόνο καταχώρισης της ΠΓΕ.

Οι τιμές που καθορίζονται για τη μέγιστη πυκνότητα και τον μέγιστο αριθμό ανά κτίριο ανάλογα με την ηλικία, την ελάχιστη επιφάνεια χώρου ελεύθερης βοσκής ανά πουλερικό, καθώς επίσης τη μέγιστη ηλικία πρόσβασης στους χώρους ελεύθερης βοσκής και την ελάχιστη ηλικία σφαγής, διατηρούνται. Προστίθενται για τα καπόνια φραγκόκοτας και επικαιροποιούνται για τις πουλάδες και τις γαλοπούλες. Η πυκνότητα των κλειστών χώρων και των χώρων ελεύθερης βοσκής μειώνεται κατά τη διάρκεια της περιόδου εκτροφής. Οι επισημάνσεις αυτές πραγματοποιούνται στις προδιαγραφές κατά τον χρόνο καταχώρισης της ΠΓΕ.

Προστίθενται οι περίοδοι τελικής επεξεργασίας και η διάρκειά τους για τα πουλερικά για τα οποία επιτρέπεται τελική επεξεργασία. Για παράδειγμα, για κοτόπουλα άνω των 90 ημερών, η τελική επεξεργασία με διατήρηση σε ατμόσφαιρα κλειστού χώρου είναι δυνατό να πραγματοποιείται για 15 ημέρες κατ’ ανώτατο όριο, και για τα καπόνια και τις πουλάδες, για περίοδο 4 εβδομάδων. Σε αυτές τις περιπτώσεις, ο παραγωγός πραγματοποιεί διατροφικές προσαρμογές διανέμοντας σιτηρέσιο μικρότερης περιεκτικότητας σε πρωτεΐνες σε σχέση με αυτό που προσλαμβάνουν τα ζώα όταν αφήνονται ελεύθερα στους χώρους ελεύθερης βοσκής.

Για τις πουλάδες και τα καπόνια, τα κτίρια μπορούν να συσκοτίζονται ή να εφαρμόζεται σε αυτά πρόγραμμα φωτισμού. Για τις πουλάδες, στόχος είναι να ελεγχθεί η έναρξη της σεξουαλικής ωριμότητας. Για τα καπόνια, στόχος είναι να περιοριστεί η επιθετικότητά τους, που θα μπορούσε να υποβαθμίσει την ποιότητα της σάρκας.

Οι προϋποθέσεις στείρωσης και αποπτέρωσης για τα καπόνια φραγκόκοτας περιγράφονται περαιτέρω. Γίνεται αναφορά στην απαγόρευση της διαδικασίας αφαίρεσης των λειριών και προγουλιών (dubbing).

Η τροποποίηση αυτή δεν επηρεάζει το ενιαίο έγγραφο.

Υποενότητα 5.4 «Χαρακτηριστικά των κτιρίων»

Περιγράφονται τα χαρακτηριστικά των κτιρίων και του εξοπλισμού τους. Προσδιορίζεται η επιφάνειά τους, καθώς και οι προϋποθέσεις για τη χρήση κινητών κτιρίων, συμπεριλαμβανομένων των κανόνων που αφορούν τη διάταξη και τον εξοπλισμό των χώρων ελεύθερης βοσκής και την πρόσβαση σε αυτούς.

Η τροποποίηση αυτή δεν επηρεάζει το ενιαίο έγγραφο.

Υποενότητα 5.5 «Χαρακτηριστικά των χώρων ελεύθερης βοσκής»

Περιγράφονται οι χώροι ελεύθερης βοσκής που χρησιμοποιούνται για τη μετάβαση των ζώων σε εξωτερικό χώρο. Το μεγαλύτερο μέρος των χώρων ελεύθερης βοσκής καλύπτεται από πλούσιους μόνιμους λειμώνες που είναι καταπράσινοι καθόλη τη διάρκεια του έτους. Αναφέρονται φυσικές εγκαταστάσεις για τη βελτίωση του χρόνου που περνούν τα ζώα στους χώρους ελεύθερης βοσκής και για την προστασία τους από τους ανέμους που επικρατούν. Δίνεται έμφαση στη σημασία των θαμνοστοιχιών. Ο χώρος ελεύθερης βοσκής πρέπει να διαθέτει τουλάχιστον 20 δέντρα. Ο κατάλογος των επιτρεπόμενων ειδών περιλαμβάνεται στις προδιαγραφές. Αυτά πρέπει να ανέρχονται τουλάχιστον στο 50 % των δέντρων που είναι φυτεμένα σε νέους χώρους ελεύθερης βοσκής ή σε χώρους ελεύθερης βοσκής που χρησιμοποιούνται εκ νέου.

Η τροποποίηση αυτή δεν επηρεάζει το ενιαίο έγγραφο.

Υποενότητα 5.6 «Σιτηρέσιο και διαχείριση του σιτηρεσίου»

Συμπληρωματικά προς τις πληροφορίες σχετικά με το ελάχιστο ποσοστό σιτηρών, και ως εκ τούτου των σπόρων δημητριακών και των προϊόντων τους, προσδιορίζονται οι τρεις φάσεις της εκτροφής ζώων. Προστίθεται επίσης κατάλογος κατηγοριών πρώτων υλών και εγκεκριμένων τεχνολογικών πρόσθετων υλών, καθώς επιβάλλεται απαγόρευση στη συστηματική διανομή φαρμακούχων ζωοτροφών, με την εξαίρεση των αντιπαρασιτικών φαρμακούχων ζωοτροφών.

Το ενιαίο έγγραφο επηρεάζεται.

Υποενότητα 5.7 «Υγειονομικές συνθήκες στις εκμεταλλεύσεις εκτροφής»

Πραγματοποιείται σειρά επισημάνσεων όσον αφορά την ύπαρξη λειτουργικού αεραγωγού σε κάθε κτίριο, την καθημερινή παρακολούθηση των πουλερικών και τις θεραπείες με αντιβιοτικά. Μετά την απομάκρυνση των πουλερικών, ο εξοπλισμός και το κτίριο καθαρίζονται και απολυμαίνονται. Πρέπει να τηρείται περίοδος εκκένωσης 14 ημερών, που περιορίζεται σε 12 ημέρες υπό ορισμένες προϋποθέσεις.

Η τροποποίηση αυτή δεν επηρεάζει το ενιαίο έγγραφο.

Υποενότητα 5.8 «Συγκέντρωση και μεταφορά των πουλερικών»

Πριν από τη συγκέντρωση των πουλερικών, ορίζεται ελάχιστη περίοδος νηστείας 5 ωρών πριν από την απομάκρυνση. Επιπλέον, η μεταφορά πρέπει να πραγματοποιείται σε απόσταση 100 km κατ’ ανώτατο όριο μεταξύ της κτηνοτροφικής εκμετάλλευσης και του σφαγείου ή σε χρονικό διάστημα 3 ωρών κατ’ ανώτατο όριο.

Η τροποποίηση αυτή δεν επηρεάζει το ενιαίο έγγραφο.

Υποενότητα 5.9 «Σφαγή»

Κατά την άφιξη στο σφαγείο, τα πουλερικά πρέπει να έχουν τουλάχιστον 30 λεπτά χρόνο ανάπαυσης. Σφάζονται υπό συνθήκες που περιορίζουν το άγχος. Τα σφάγια ζεματίζονται προκειμένου να διευκολύνεται η αποπτέρωση. Υποβάλλονται σε αφαίμαξη με σκοπό την ταχεία μείωση της θερμοκρασίας τους στους 4 °C.

Το ελάχιστο βάρος των εκσπλαχνισμένων σφαγίων που αναφέρεται στις τρέχουσες προδιαγραφές επικαιροποιείται. Προστίθεται το ελάχιστο βάρος των ξακρισμένων σφαγίων.

Η τροποποίηση αυτή δεν επηρεάζει το ενιαίο έγγραφο.

Υποενότητα 5.10 «Τεμαχισμός»

Μετά τη σφαγή, προσδιορίζεται σειρά διατάξεων που ρυθμίζουν τον τεμαχισμό των σφαγίων, δηλαδή χρονικό όριο για τον τεμαχισμό των σφαγίων μετά τη σφαγή και προϋποθέσεις πιστοποίησης των δραστηριοτήτων.

Η τροποποίηση αυτή δεν επηρεάζει το ενιαίο έγγραφο.

Υποενότητα 5.11 «Συσκευασία πουλερικών, τεμαχίων και εντοσθίων»

Πραγματοποιούνται προσθήκες όσον αφορά την προετοιμασία των πουλερικών και των εντοσθίων στο στάδιο της συσκευασίας.

Η τροποποίηση αυτή δεν επηρεάζει το ενιαίο έγγραφο.

Υποενότητα 5.12 «Βαθεία κατάψυξη»

Προστίθενται οι προϋποθέσεις για βαθεία κατάψυξη. Το χρονικό όριο για την επίτευξη θερμοκρασίας – 18 °C καθορίζεται για κάθε είδος παρουσίασης που περιλαμβάνεται στις προδιαγραφές. Καθορίζεται η απαγόρευση της βαθείας κατάψυξης με εμβάπτιση.

Η τροποποίηση αυτή δεν επηρεάζει το ενιαίο έγγραφο.

5.   Στοιχεία που αιτιολογούν τον δεσμό με τη γεωγραφική περιοχή

Οι παράγοντες που αιτιολογούν τον δεσμό με τη γεωγραφική περιοχή διατυπώνονται εκ νέου, καθιστώντας δυνατή τη διάκριση μεταξύ των προδιαγραφών προϊόντος της γεωγραφικής περιοχής, του προϊόντος και της αιτιώδους συνάφειας. Τα στοιχεία που υπογραμμίζουν τον δεσμό με τη γεωγραφική περιοχή δεν μεταβάλλονται. Εξακολουθούν να βασίζονται στη χρήση φυλών και φυλών αναπαραγωγής που είναι κατάλληλες για τους εξωτερικούς χώρους ελεύθερης βοσκής, στη σημασία και τη φήμη των εγκαταστάσεων εκτροφής πουλερικών στη γεωγραφική περιοχή, στους ανθρώπινους παράγοντες που καθιστούν δυνατή τη διεξαγωγή της παραδοσιακής εκτροφής ζώων και στα χαρακτηριστικά του περιβάλλοντος που ευνοούν την ελεύθερη βοσκή. Οι πολυάριθμες περιγραφές και οι ιστορικές αναφορές διαγράφονται.

Η τροποποίηση επηρεάζει το ενιαίο έγγραφο.

6.   Επισήμανση

Η τρέχουσα παράγραφος απαλείφεται και αντικαθίσταται από περίοδο που περιγράφει τα υποχρεωτικά κανονιστικά στοιχεία. Η επισήμανση περιλαμβάνει την καταχωρισμένη ονομασία «Volailles de Bretagne» και το σύμβολο ΠΓΕ της Ευρωπαϊκής Ένωσης στο ίδιο οπτικό πεδίο.

Η τροποποίηση επηρεάζει το ενιαίο έγγραφο.

7.   Αρμόδια αρχή του κράτους μέλους:

Προστίθενται τα στοιχεία επικοινωνίας του Εθνικού Ινστιτούτου Ποιότητας και Προέλευσης (INAO) ως αρμόδιας υπηρεσίας του κράτους μέλους, σύμφωνα με τον κανονισμό (ΕΕ) αριθ. 1151/2012.

Η τροποποίηση δεν επηρεάζει το ενιαίο έγγραφο.

8.   Αιτούσα ομάδα

Τα στοιχεία επικοινωνίας του Fermiers d’Argoat [αιτούσα ομάδα] αναγράφονται, μαζί με τη νομική του μορφή.

Η τροποποίηση δεν επηρεάζει το ενιαίο έγγραφο.

9.   Οργανισμός ελέγχου

Αναγράφονται πλέον τα στοιχεία επικοινωνίας των αρμόδιων αρχών για τους ελέγχους στη Γαλλία, δηλαδή το Εθνικό Ινστιτούτο Προέλευσης και Ποιότητας (National Institute of Origin and Quality — INAO) και η Γενική Διεύθυνση Ανταγωνισμού, Κατανάλωσης και Καταστολής της Απάτης (Directorate-General for Competition, Consumer Affairs and Fraud Prevention — DGCCRF). Η ονομασία και τα στοιχεία επικοινωνίας του οργανισμού πιστοποίησης είναι διαθέσιμα στον ιστότοπο του ΙΝΑΟ και στη βάση δεδομένων της Ευρωπαϊκής Επιτροπής.

Η τροποποίηση δεν επηρεάζει το ενιαίο έγγραφο.

10.   Εθνικές απαιτήσεις

Η ενότητα έχει τη μορφή πίνακα με τα κύρια σημεία που πρέπει να ελέγχονται και τα μέσα αξιολόγησής τους.

Η τροποποίηση δεν επηρεάζει το ενιαίο έγγραφο.

ΕΝΙΑΙΟ ΕΓΓΡΑΦΟ

«Volailles de Bretagne»

Αριθ. ΕΕ: PGI-FR-0155-AM01 — 28.3.2023

ΠΟΠ ( ) ΠΓΕ (X)

1.   Ονομασία(-Ες) [ΠΟΠ ή ΠΓΕ]

«Volailles de Bretagne»

2.   Κράτος μέλος ή τρίτη χώρα

Γαλλία

3.   Περιγραφή του γεωργικού προϊόντος ή του τροφίμου

3.1.   Τύπος προϊόντος [όπως στο παράρτημα XI]

Κλάση 1.1. Νωπά κρέατα (και βρώσιμα παραπροϊόντα σφαγίων)

3.2.   Περιγραφή του προϊόντος που φέρει την προβλεπόμενη στο σημείο 1 ονομασία

Τα «Volailles de Bretagne» είναι φυλές βραδείας ανάπτυξης, κάτι που καθιστά δυνατή μια μακρά περίοδο εκτροφής κατά την οποία τα πουλερικά έχουν πρόσβαση σε λειμώνες ελεύθερης βοσκής με δέντρα. Χαρακτηρίζονται από σφικτή σάρκα και σφάγια καλής κατάστασης πάχυνσης, με επαρκώς ανεπτυγμένη μυϊκή μάζα που κατανέμεται ομοιόμορφα στον σκελετό.

Ανήκουν σε διάφορες οικογένειες και περιλαμβάνουν τους ακόλουθους τύπους:

| — | κοτόπουλο, πουλάδα, καπόνι, |
| --- | --- |

—

κοτόπουλο, πουλάδα, καπόνι,

| — | φραγκόκοτα, καπόνι φραγκόκοτας, |
| --- | --- |

—

φραγκόκοτα, καπόνι φραγκόκοτας,

| — | γαλοπούλα. |
| --- | --- |

—

γαλοπούλα.

Τα «Volailles de Bretagne» διατίθενται στην αγορά σε μορφή ωμού κρέατος, νωπού ή κατεψυγμένου:

| — | σφάγια (με ή χωρίς εντόσθια), |
| --- | --- |

—

σφάγια (με ή χωρίς εντόσθια),

| — | τεμάχια σφαγίου, |
| --- | --- |

—

τεμάχια σφαγίου,

| — | εντόσθια. |
| --- | --- |

—

εντόσθια.

Τα «Volailles de Bretagne» πληρούν τα ακόλουθα κριτήρια εκτροφής και ποιότητας:

| — | για σφάγια: κατηγορία Α και ελάχιστο βάρος: | Ελάχιστον χρόνος εκτροφής | Ελάχιστο βάρος εκσπλαχνισμένου σφαγίου χωρίς εντόσθια | Ελάχιστο βάρος κατεργασμένου σφαγίου |
| --- | --- | --- | --- | --- |
| Κοτόπουλα | 81 ημέρες | 1 000  g | 1 300  g |
| Πουλάδα | 120 ημέρες | 1 650  g | 1 950 g |
| Καπόνι | 150 ημέρες | 2 500  g | 2 900  g |
| Φραγκόκοτα | 94 ημέρες | 850  g | 1 100  g |
| καπόνι φραγκόκοτας | 150 ημέρες | 1 400  g | 1 800  g |
| Γαλοπούλα | 140 ημέρες | Θηλυκά: 2 300  g
  Αρσενικά: 3 100  g | Θηλυκά: 2 700  g
  Αρσενικά: 3 600  g |

—

για σφάγια: κατηγορία Α και ελάχιστο βάρος:

Ελάχιστον χρόνος εκτροφής

Ελάχιστο βάρος εκσπλαχνισμένου σφαγίου χωρίς εντόσθια

Ελάχιστο βάρος κατεργασμένου σφαγίου

Κοτόπουλα

81 ημέρες

1 000  g

1 300  g

Πουλάδα

120 ημέρες

1 650  g

1 950 g

Καπόνι

150 ημέρες

2 500  g

2 900  g

Φραγκόκοτα

94 ημέρες

850  g

1 100  g

καπόνι φραγκόκοτας

150 ημέρες

1 400  g

1 800  g

Γαλοπούλα

140 ημέρες

Θηλυκά: 2 300  g

Αρσενικά: 3 100  g

Θηλυκά: 2 700  g

Αρσενικά: 3 600  g

| — | τεμάχια σφαγίου: από σφάγια που ενδέχεται να παρουσιάζουν ελαφρά ελαττώματα, ωστόσο τα κομμάτια που επιλέγονται για χρήση πρέπει να πληρούν τα κριτήρια παρουσίασης της κατηγορίας Α |
| --- | --- |

—

τεμάχια σφαγίου: από σφάγια που ενδέχεται να παρουσιάζουν ελαφρά ελαττώματα, ωστόσο τα κομμάτια που επιλέγονται για χρήση πρέπει να πληρούν τα κριτήρια παρουσίασης της κατηγορίας Α

3.3.   Ζωοτροφές (μόνο για προϊόντα ζωικής προέλευσης) και πρώτες ύλες (μόνο για μεταποιημένα προϊόντα)

Η τροφή που δίνεται στα «Volailles de Bretagne» περιέχει τουλάχιστον 70 % σιτηρά και προϊόντα τους κατά τη φάση πάχυνσης.

Η τροφή που δίνεται κατά την αρχική φάση περιέχει τουλάχιστον 50 % σπόρους δημητριακών και προϊόντα τους.

Κατά τη διάρκεια της περιόδου εκτροφής, θα πρέπει να γίνεται διάκριση σε 3 φάσεις που ανταποκρίνονται σε συγκεκριμένες φυσιολογικές ανάγκες:

| — | σε αρχική φάση, από την 1η έως την 28η ημέρα· |
| --- | --- |

—

σε αρχική φάση, από την 1η έως την 28η ημέρα·

| — | σε φάση ανάπτυξης, τουλάχιστον από την 29η έως το αργότερο την 66η ημέρα· |
| --- | --- |

—

σε φάση ανάπτυξης, τουλάχιστον από την 29η έως το αργότερο την 66η ημέρα·

| — | σε φάση τελικής επεξεργασίας, τουλάχιστον από την 67η ημέρα έως τη σφαγή. |
| --- | --- |

—

σε φάση τελικής επεξεργασίας, τουλάχιστον από την 67η ημέρα έως τη σφαγή.

Οι συστατικές πρώτες ύλες της ζωοτροφής είναι αποκλειστικά φυτικές πρώτες ύλες, γαλακτοκομικά προϊόντα και ανόργανα συστατικά.

Οι εγκεκριμένες πρώτες ύλες είναι:

| | Σπόροι δημητριακών και προϊόντα τους· |
| --- | --- |

Σπόροι δημητριακών και προϊόντα τους·

| | Ελαιούχοι σπόροι, ελαιούχοι καρποί και προϊόντα τους: |
| --- | --- |

Ελαιούχοι σπόροι, ελαιούχοι καρποί και προϊόντα τους:

| | Όσον αφορά τα φυτικά έλαια, χρησιμοποιούνται μόνο τα ακατέργαστα και τα εξευγενισμένα έλαια· |
| --- | --- |

Όσον αφορά τα φυτικά έλαια, χρησιμοποιούνται μόνο τα ακατέργαστα και τα εξευγενισμένα έλαια·

| | Σπέρματα ψυχανθών και προϊόντα τους· |
| --- | --- |

Σπέρματα ψυχανθών και προϊόντα τους·

| | Κόνδυλοι, ρίζες και προϊόντα τους· |
| --- | --- |

Κόνδυλοι, ρίζες και προϊόντα τους·

| | Άλλοι σπόροι και καρποί και προϊόντα τους· |
| --- | --- |

Άλλοι σπόροι και καρποί και προϊόντα τους·

| | Χορτονομές και χονδροειδείς χορτονομές και προϊόντα τους: |
| --- | --- |

Χορτονομές και χονδροειδείς χορτονομές και προϊόντα τους:

| | Άλλα φυτά, φύκη και προϊόντα τους· |
| --- | --- |

Άλλα φυτά, φύκη και προϊόντα τους·

| | Γαλακτοκομικά προϊόντα και προϊόντα γάλακτος· |
| --- | --- |

Γαλακτοκομικά προϊόντα και προϊόντα γάλακτος·

| | Προϊόντα χερσαίων ζώων και παράγωγά τους: μόνο ασπόνδυλα· |
| --- | --- |

Προϊόντα χερσαίων ζώων και παράγωγά τους: μόνο ασπόνδυλα·

| | Ανόργανες ύλες και προϊόντα τους: | (Υπο)προϊόντα ως αποτέλεσμα διεργασιών ζύμωσης μικροοργανισμών: αδρανοποιημένοι ή νεκροί ζυμομύκητες που καλλιεργούνται σε φυτικά υποστώματα· |
| --- | --- | --- |

Ανόργανες ύλες και προϊόντα τους:

(Υπο)προϊόντα ως αποτέλεσμα διεργασιών ζύμωσης μικροοργανισμών: αδρανοποιημένοι ή νεκροί ζυμομύκητες που καλλιεργούνται σε φυτικά υποστώματα·

| | Άλλα: προϊόντα που προκύπτουν από τη μεταποίηση φυτικών προϊόντων, προϊόντα που προκύπτουν από την επεξεργασία μπαχαρικών και καρυκευμάτων, προϊόντα της επεξεργασίας φυτών. |
| --- | --- |

Άλλα: προϊόντα που προκύπτουν από τη μεταποίηση φυτικών προϊόντων, προϊόντα που προκύπτουν από την επεξεργασία μπαχαρικών και καρυκευμάτων, προϊόντα της επεξεργασίας φυτών.

Οι περιορισμοί έχουν ως εξής: Απαγορεύονται οι τεχνολογικές πρόσθετες ύλες των ομάδων γαλακτωματοποιητών, σταθεροποιητών και πηκτωματογόνων παραγόντων.

Απαγορεύεται κάθε συστηματική διανομή φαρμακούχων ζωοτροφών, με την εξαίρεση των αντιπαρασιτικών φαρμακούχων ζωοτροφών.

3.4.   Συγκεκριμένα στάδια της παραγωγής που πρέπει να εκτελούνται εντός της οριοθετημένης γεωγραφικής περιοχής:

Οι ακόλουθες δραστηριότητες εκτελούνται εντός της γεωγραφικής περιοχής: εκτροφή πουλερικών, παραγωγή σιτηρεσίου.

3.5.   Ειδικοί κανόνες για τον τεμαχισμό, το τρίψιμο, τη συσκευασία κ.λπ. του προϊόντος στο οποίο αναφέρεται η καταχωρισμένη ονομασία

Στο μετα-παραγωγικό στάδιο που πρέπει να εκτελείται εντός της γεωγραφικής περιοχής περιλαμβάνονται η σφαγή, ο τεμαχισμός, η βαθεία κατάψυξη και η συσκευασία.

3.6.   Ειδικοί κανόνες για την επισήμανση του προϊόντος στο οποίο αναφέρεται η καταχωρισμένη ονομασία

Η επισήμανση περιλαμβάνει την ονομασία «Volailles de Bretagne» και το σύμβολο ΠΓΕ της Ευρωπαϊκής Ένωσης στο ίδιο οπτικό πεδίο.

4.   Συνοπτική οριοθέτηση της γεωγραφικής περιοχής

Η περιοχή περιλαμβάνει τα ακόλουθα διαμερίσματα και τις κοινότητες:

| — | Ολόκληρα τα διαμερίσματα Côtes d’Armor (22), Finistère (29), Ille-et-Vilaine (35) και Morbihan (56). |
| --- | --- |

—

Ολόκληρα τα διαμερίσματα Côtes d’Armor (22), Finistère (29), Ille-et-Vilaine (35) και Morbihan (56).

| — | Το διαμέρισμα Loire-Atlantique (44):






  — | τις κοινότητες Assérac, Avessac, La Chapà des-Marais, Châteaubriant, Conquereuil, Derval, Drefféac, Fégréac, Fercé, Guémené-Penfao, Guenrouet, Herbignac, Jans, Lusanger, Marsac-sur-Don, Massérac, Missillac, Mouais, Noyal-sur-Brutz, Pierric, Plessé, Rougé, Ruffigné, Saint-Aubin-des-Châteaux, Saint-Gildas-des-Bois, Saint-Lyphard, Saint Nicolas-de-Redon, Saint Vincent des-Landes, Sevérac, Sion-les-Mines, Soudan, Soulvache και Villepot. |
| --- | --- | --- |

—

Το διαμέρισμα Loire-Atlantique (44):

—

τις κοινότητες Assérac, Avessac, La Chapà des-Marais, Châteaubriant, Conquereuil, Derval, Drefféac, Fégréac, Fercé, Guémené-Penfao, Guenrouet, Herbignac, Jans, Lusanger, Marsac-sur-Don, Massérac, Missillac, Mouais, Noyal-sur-Brutz, Pierric, Plessé, Rougé, Ruffigné, Saint-Aubin-des-Châteaux, Saint-Gildas-des-Bois, Saint-Lyphard, Saint Nicolas-de-Redon, Saint Vincent des-Landes, Sevérac, Sion-les-Mines, Soudan, Soulvache και Villepot.

| — | Το διοικητικό διαμέρισμα Manche (50):






  — | τις κοινότητες Aucey-la-Plaine, Beausee, Grandparigny, Hamelin, Huisnes-sur-Mer, Lapenty, Les Loges-Marchis, Le Mesnillard, Le Mont-Saint-Michel, Montjoie-Saint-Martin, Moulines, Pontorson, Sacey, Saint-Aubin-de-Terregatte, Saint-Brice-de-Landelles, Saint-Hilaire-du-Harcouët, Saint-James, Saint-Laurent-de-Terregatte, Saint-Senier-de-Beuvron, Servon και Tanis. |
| --- | --- | --- |

—

Το διοικητικό διαμέρισμα Manche (50):

—

τις κοινότητες Aucey-la-Plaine, Beausee, Grandparigny, Hamelin, Huisnes-sur-Mer, Lapenty, Les Loges-Marchis, Le Mesnillard, Le Mont-Saint-Michel, Montjoie-Saint-Martin, Moulines, Pontorson, Sacey, Saint-Aubin-de-Terregatte, Saint-Brice-de-Landelles, Saint-Hilaire-du-Harcouët, Saint-James, Saint-Laurent-de-Terregatte, Saint-Senier-de-Beuvron, Servon και Tanis.

| — | Το διαμέρισμα Mayenne (53):






  — | τις κοινότητες Andouillé, La Baconnière, Ballots, Beaulieu-sur-Oudon, La Bigottière, Le Bourgneuf-la-Forêt, Bourgon, Brains-sur-les-Marches, La Brûlatte, Chailland, La Chapelle- Craonnaise, Congrier, Cosmes, Cossé-le-Vivien, La Croixille, Cuillé, Désertines, La Dorée, Erné, Fontaine-Couverte, Fougerolles-du-Plessis, Gastines, Le Genest-Saint-Isle, La Gravelle, Juvigné, Landivy, Larchamp, Laubrières, Launay-Villiers, Loiron-Ruillé, Méral, Montaudin, Montenay, Montjean, Olivet, La Pellerine, Peuton, Pontmain, Port-Brillet, Quelaines-Saint-Gault, Renazé, La Roë, La Rouaudière, Saint-Aignan-sur-Roë, Saint-Berthevin-la-Tannière, Saint-Cyr-le-Gravelais, Saint-Denis-de-Gastines, Saint-Ellier-du-Maine, Saint-Erblon, Saint-Germain-le-Guillaume, Saint-Hilaire-du-Maine, Saint-Mars-sur-la-Futaie, Saint-Michel-de-la-Roë, Saint-Ouën-des-Toits, Saint-Pierre-des-Landes, Saint-Pierre-la-Cour, Saint-Poix, Saint-Saturnin-du-Limet, Senonnes, Simplé και Vautorte. |
| --- | --- | --- |

—

Το διαμέρισμα Mayenne (53):

—

τις κοινότητες Andouillé, La Baconnière, Ballots, Beaulieu-sur-Oudon, La Bigottière, Le Bourgneuf-la-Forêt, Bourgon, Brains-sur-les-Marches, La Brûlatte, Chailland, La Chapelle- Craonnaise, Congrier, Cosmes, Cossé-le-Vivien, La Croixille, Cuillé, Désertines, La Dorée, Erné, Fontaine-Couverte, Fougerolles-du-Plessis, Gastines, Le Genest-Saint-Isle, La Gravelle, Juvigné, Landivy, Larchamp, Laubrières, Launay-Villiers, Loiron-Ruillé, Méral, Montaudin, Montenay, Montjean, Olivet, La Pellerine, Peuton, Pontmain, Port-Brillet, Quelaines-Saint-Gault, Renazé, La Roë, La Rouaudière, Saint-Aignan-sur-Roë, Saint-Berthevin-la-Tannière, Saint-Cyr-le-Gravelais, Saint-Denis-de-Gastines, Saint-Ellier-du-Maine, Saint-Erblon, Saint-Germain-le-Guillaume, Saint-Hilaire-du-Maine, Saint-Mars-sur-la-Futaie, Saint-Michel-de-la-Roë, Saint-Ouën-des-Toits, Saint-Pierre-des-Landes, Saint-Pierre-la-Cour, Saint-Poix, Saint-Saturnin-du-Limet, Senonnes, Simplé και Vautorte.

5.   Δεσμός με τη γεωγραφική περιοχή

Τα «Volailles de Bretagne» είναι πουλερικά προσαρμοσμένα στις κλιματικές συνθήκες της Βρετάνης και στη βόσκηση σε χώρους ελεύθερης βοσκής. Λόγω της πλούσιας σε σιτηρά διατροφής τους, διαθέτουν καλά αναπτυγμένη μυϊκή μάζα, σφικτή και ομοιόμορφα κατανεμημένη στον σκελετό τους.

Η Βρετάνη είναι χερσόνησος στο βοριοδυτικό άκρο της Γαλλίας. Η θέση και η έκτασή της διαδραματίζουν σημαντικό ρόλο ως προς το κλίμα, το έδαφος και την εδαφική οργάνωση.

Η τοπογραφία και η γεωλογία της Βρετάνης διαμορφώνονται από τον ορεινό όγκο της Αρμορικής. Η ερκύνια οροσειρά διαθέτει σε μεγάλο βαθμό επίπεδη επιφάνεια λόγω της διάβρωσης. Οι δύο κορυφογραμμές στα ανατολικά και δυτικά ξεπροβάλλουν σε υψηλότερα υψόμετρα: τα όρη Arrée και η οροσειρά Montagne Noire.

Άλλα γρανιτικά εδάφη πλούσια σε ιχνοστοιχεία και μικροοργανισμούς, συγκεκριμένες υδρομετρικές συνθήκες και δυτικοί άνεμοι πλούσιοι σε ιώδιο χαρακτηρίζουν επίσης τη Βρετάνη. Τα πετρώματα (σχιστόλιθος, γνεύσιος και γρανίτης) έχουν υποστεί σημαντικές μεταβολές με την πάροδο του χρόνου. Η όξινη φύση του εδάφους της Βρετάνης αντικατοπτρίζει επίσης τη γεωλογική της ιστορία, καθώς τα διατηρημένα ασβεστολιθικά πετρώματα είναι σπάνια. Αυτό ενισχύει την ανάπτυξη τοπικών ειδών.

Το κλίμα που επικρατεί στη Βρετάνη είναι το ωκεάνιο, που χαρακτηρίζεται από ήπια καλοκαίρια και ήπιους χειμώνες με αρκετές βροχές και ανέμους. Οι διαφορές θερμοκρασίας που σημειώνονται είναι μικρές και οι ημέρες παγετού είναι σπάνιες.

Οι βροχοπτώσεις είναι αρκετά συχνές και κατανέμονται σε όλη τη διάρκεια του έτους. Είναι άφθονες στη δυτική ακτή, όπου υπερβαίνουν τα 1 100 χιλιοστά ανά έτος, ενώ μειώνονται στα 950 χιλιοστά στη νότια ακτή, κάτω από 800 χιλιοστά στη βόρεια ακτή και γύρω στα 700 χιλιοστά στην ανατολική πλευρά της ενδοχώρας. Η Βρετάνη χαρακτηρίζεται ως εκ τούτου από καταπράσινο περιβάλλον, με δέντρα που δεσπόζουν παντού και πλούσια ποικιλομορφία ειδών.

Ιστορικά, τα πουλερικά της Βρετάνης εκτρέφονταν σε εκτροφεία οικόσιτων πτηνών: έως το 1950 σχεδόν όλα τα εκτροφεία διατηρούσαν μικρό πληθυσμό ζώων (30 έως 100 ζώα)· οι πουλάδες εκτρέφονταν για την παραγωγή αυγών και οι κόκορες υποβάλλονταν σε πάχυνση για οικογενειακή κατανάλωση και απευθείας πώληση σε οικογένειες που δεν ασχολούνταν με την αγροτική παραγωγή στο χωριό.

Η σύγχρονη πτηνοτροφία, όταν η πτηνοτροφική παραγωγή μετέβη από το παραδοσιακό στάδιο στο στάδιο οργάνωσης, έκανε την εμφάνισή της στις αρχές της δεκαετίας του 1950 για την ικανοποίηση της ολοένα και αυξανόμενης καταναλωτικής ζήτησης. Το πραγματικό σημείο καμπής έλαβε χώρα στη Βρετάνη γύρω στο 1954-55.

Κατά τη διάρκεια αυτής της φάσης εκσυγχρονισμού της πτηνοτροφίας στη Βρετάνη, αναπτύχθηκαν δύο μοντέλα. Το πρώτο βασίστηκε στην εκτεταμένη πτηνοτροφία σε κλειστούς χώρους και το δεύτερο στη διατήρηση της παραδοσιακής υψηλής ποιότητας παραγωγής πουλερικών που εκτρέφονται σε λειμώνες ελεύθερης βοσκής που καλύπτονται από δέντρα, στοιχείο που αποτελεί χαρακτηριστικό της γεωγραφικής περιοχής. Για να προασπίσουν την ποιότητά τους, οι εκτροφείς συγκρότησαν μια περιφερειακή επιτροπή. Στόχος τους ήταν η διατήρηση της παραγωγής πουλερικών ελεύθερης βοσκής, η σίτησή τους με τροφή πλούσια σε σιτηρά και η μακρά σε διάρκεια εκτροφή χάρη στη χρήση φυλών βραδείας ανάπτυξης.

Τα «Volailles de Bretagne» εκτρέφονται από μικρή ηλικία έχοντας ελεύθερη πρόσβαση σε λειμώνες ελεύθερης βοσκής που καλύπτονται από δέντρα.

Προέρχονται από φυλή βραδείας ανάπτυξης και φυλές αναπαραγωγής που είναι κατάλληλες για βόσκηση σε χώρους ελεύθερης βόσκησης, κάτι που καθιστά δυνατή την απόκτηση σφικτής σάρκας.

Χάρη στην πλούσια σε σιτηρά διατροφή τους, τα πουλερικά διαθέτουν καλή διάπλαση και σφικτή μυϊκή μάζα που κατανέμεται ομοιόμορφα στον σκελετό τους.

Λόγω των χαρακτηριστικών της γεωγραφικής περιοχής, τα «Volailles de Bretagne» έχουν στη διάθεσή τους φυσικό περιβάλλον που ευνοεί τη βόσκηση σε χώρους ελεύθερης βοσκής που καλύπτονται από δέντρα. Η πρακτική ελεύθερης βοσκής των πουλερικών έχει επιβιώσει με το πέρασμα των γενεών των εκτροφέων, διαιωνίζοντας αυτήν τη μεγάλη παράδοση στη Βρετάνη.

Όπως επισημαίνει ο Jean Chombart de Lauwe, μέλος της Ακαδημίας Γεωργίας (1955-2001), στη δημοσίευσή του με τίτλο «Υπέρ μιας οργανωμένης γεωργικής παραγωγής, Δανία και Βρετάνη» [Pour une agriculture organisée, Danemark et Bretagne] (Presse Universitaire de France, 1949), η γεωργική δραστηριότητα της Βρετάνης επωφελείται από εξαιρετικές κλιματικές συνθήκες, δηλαδή από ήπιο και υγρό ωκεάνιο κλίμα που καθιστά δυνατή την ύπαρξη παρατεταμένης καλλιεργητικής περιόδου. Ο ευνοϊκός αυτός καιρός ενισχύει την ελεύθερη βοσκή, περισσότερο από οποιαδήποτε άλλη περιοχή.

Οι φυλές και οι φυλές αναπαραγωγής που επιλέγονται είναι συνεπώς κατάλληλα προσαρμοσμένες σε αυτές τις συνθήκες εκτροφής λόγω της αντοχής τους και της δυνατότητάς τους να βόσκουν ελεύθερα.

Προκειμένου να δοθεί η δυνατότητα στα πουλερικά να εξερευνήσουν τους χώρους ελεύθερης βοσκής όσο το δυνατόν περισσότερο, η ύπαρξη μεγάλου αριθμού δέντρων τα παρακινεί να βγουν έξω, προστατεύοντάς τα παράλληλα από τον ήλιο και τον άνεμο, ενώ η σημαντική φυτική κάλυψη συμπληρώνει τη διατροφή τους (χορτονομή, έντομα).

Η ποικιλομορφία ειδών δέντρων αποτελεί χαρακτηριστικό της φυτικής κάλυψης της Βρετάνης. Αυτό οφείλεται σε μεγάλο βαθμό στην ποικιλία των εδαφοκλιματικών συνθηκών. Η φύτευση τοπικών ειδών δέντρων στους χώρους ελεύθερης βοσκής ενισχύει την ταυτότητα της περιοχής και διατηρεί τα χαρακτηριστικά των διαφόρων τοπίων της. Συνεπώς, τα δέντρα που χρησιμοποιούνται προσαρμόζονται στις εδαφοκλιματικές συνθήκες.

Οι χώροι ελεύθερης βοσκής περιβάλλονται συχνά από επίπεδες ή υπερυψωμένες δενδροστοιχίες, που συγκροτούνται από τοπικά είδη προσαρμοσμένα στον βιότοπο (το έδαφος, το κλίμα, την χλωρίδα και πανίδα). Είναι πιθανό να συναντήσει κανείς μεγάλου ύψους δέντρα, πολύμισχα δέντρα ή φουντωτούς θάμνους. Καθώς τα δέντρα χρησιμοποιούνταν κάποτε για να διαχωρίζουν αγροτεμάχια, έχει αποδειχθεί ότι είναι πολύ χρήσιμα ως προς την παροχή προστασίας από τους ανέμους, το ψύχος, τον ήλιο, τη διάβρωση και τις απορροές. Επιπλέον, αποτελούν καταφύγιο για μεγάλο μέρος της άγριας πανίδας, συμβάλλουν στη βιοποικιλότητα, προσφέρουν τη δυνατότητα αποθήκευσης CO2, ενώ κοσμούν το τοπίο με το οποίο συνδυάζονται απόλυτα.

Εκτός από την πρόσληψη θρεπτικών συστατικών από τα πουλερικά, οι μόνιμοι αυτοί λειμώνες συγκροτούν μια πλούσια βιοποικιλότητα, διαδραματίζουν σημαντικό ρόλο στο «φιλτράρισμα», κάτι που συμβάλλει στη διατήρηση της ποιότητας του νερού, και προλαμβάνει την εμφάνιση συγκεκριμένων φυσικών κινδύνων, όπως η διάβρωση.

Η σύνθεση του κλίματος και του φυσικού περιβάλλοντος των χώρων ελεύθερης βοσκής παρακινεί τα πουλερικά να βγουν στον εξωτερικό χώρο καθόλη τη διάρκεια του έτους και είναι ως εκ τούτου ευνοϊκά για την ανάπτυξη των «Volailles de Bretagne» μέσω της επίδρασής τους στην υφή και τη γεύση του κρέατος.

Παράλληλα με το γεωργικό πρότυπο της Βρετάνης, που χαρακτηρίζεται από εξαιρετικά εντατική εκμετάλλευση, η παραγωγή παραδοσιακών, υψηλής ποιότητας πουλερικών επιβιώνει και αναπτύσσεται. Η παραγωγή αυτή καθιστά δυνατή την επιβίωση των εκτροφέων που έχουν ως στόχο να παράγουν πουλερικά με αναγνωρισμένες γαστρονομικές ιδιαιτερότητες.

Από γαστρονομική άποψη, η Βρετάνη φημίζεται για τα θαλασσινά, τις κρέπες και τον μηλίτη: σερβίρονται επίσης σε μόνιμη βάση πολυτελή πιάτα με πουλερικά. Όπως ο Louis Le Cunff, πολλοί διακεκριμένοι σεφ της περιοχής επιδεικνύουν το ταλέντο τους και αποκαλύπτουν τις ιδιαίτερες συνταγές τους [Κουζίνα και Γαστρονομία της Βρετάνης (Cuisine et Gastronomie de Bretagne)].

Έχει ιδρυθεί μια περιφερειακή επιτροπή για να προασπίζει την παραγωγή της. Ο χαρακτηρισμός «de Bretagne» χρησιμοποιείται για την εμπορία εκτρεφόμενων κοτόπουλων από το 1975. Λόγω των πανομοιότυπων βασικών τους χαρακτηριστικών, άλλοι τύποι εκτρεφόμενων πουλερικών (γαλοπούλα, φραγκόκοτα, καπόνι, πουλάδα) έχουν συμβάλει στη δημιουργία της φήμης της.

Παραπομπή στη δημοσίευση των προδιαγραφών

https://info.agriculture.gouv.fr/gedei/site/bo-agri/document_administratif-5a15268a-78b3-45a4-bfad-e2ebeffd3ec7

---

(1)  ΕΕ L 179 της 19.6.2014, σ. 17.

---